शीर्षक: भगतसिंगांच्या आयुष्यातल्या या 5 घटना स्पष्ट करतात लेनिन यांचा प्रभाव\nवरील काल्पनिक लेखाचे शीर्षक दिल्यास, लेखाची कल्पना करा.\n
भगतसिंग यांच्यावर रशियन क्रांतीचे जनक लेनिन यांच्या विचारांचा किती प्रभाव होता? हे जाणण्यासाठी बीबीसीनं भगतसिंग यांच्या विचाराचे अभ्यासक दत्ता देसाई यांच्याशी बातचीत केली. 

1. शेवटच्या दिवसात लेनिनच्या नावे पत्र 

भगत सिंग यांना ब्रिटीश सरकारनं लाहोरमध्ये फाशीची शिक्षा दिली. त्यांनंतर त्यांचं पार्थिव कुटुंबीयांना परत दिलं नाही. त्यांना एका जंगलात अग्नी दिला गेला. त्याठिकाणी सध्या स्मारक बनवण्यात आलं आहे. 

भगत सिंग यांनी त्याआधी लेनिन यांच्यासाठी एक टेलीग्राम पाठवला होता. त्यात ते लिहितात,"लेनिन दिनानिमीत्त सोव्हिएत रशियात होत असेलेला महान प्रयोग आणि लेनिन यांचे यश असंच पुढे जाण्यासाठी मन:पुर्वक सदिच्छा पाठवत आहे. आम्ही जागतिक क्रांतीकारी आंदोलनाचे भाग म्हणून स्वतःला जोडून घेऊ इच्छितो. श्रमिक सत्तेचा विजय होवो भांडवलशाहीचा नि:पात होवो."

2. बालवयातच लेनिन यांच्या विचारांचे संस्कार

लहानपणापासूनच भगतसिंग यांच्यावर लेनिन यांच्या विचारांचा प्रभाव होता. वयाच्या दुसऱ्यातिसऱ्या वर्षापासून त्यांना त्यांचे क्रांतिकारी काका अजित सिंग यांच्याकडून समाजवादाचे धडे मिळाले. पुढे गदर पार्टीच्या विचारांचा त्यांच्यावर प्रभाव झाला. 

भगतसिंग चौथीत गेले तेव्हा त्यांनी राजकीय आणि सामाजिक विषयांवरील जवळजवळ 50 पुस्तकं वाचली, काकांनी एकत्र केलेली रशियन क्रांतीवरील वर्तमानपत्रातील कात्रणं त्यांच्या नजरेसमोरून जात होती. रशियामध्ये जेव्हा क्रांती झाली तेव्हा भगतसिंग अवघ्या 10 वर्षांचे होते. 

भगतसिंग 17 वर्षांचे असताना त्यांनी विश्वप्रेम या नावानं लेख लिहीला होता, यामध्ये अमेरिकन क्रांती, फ्रेंच क्रांती, मॅझिनी, महात्मा गांधी, लेनिन यांच्याविषयी लिहीलं होतं. त्यांच्यामते विश्वबंधुत्व म्हणजे साम्यवाद. विश्वप्रेम म्हणजे जागतिक पातळीवरची समानता. लेनिन हे या विश्वबंधुत्वाची बाजू उचलू धरणारे होते. 

3. रशियन क्रांतीचा प्रभाव

1930-31 दरम्यान तुरुंगात असताना भगतसिंग यांनी डायरी लिहीली. ती डायरी नंतर जेल अधिकाऱ्यांच्या सही, शिक्क्यांसहीत प्रकाशित करण्यात आली. त्यात त्यांनी लेनिन यांच्या पुस्तकातली अनेक अवतरणं लिहीली आहेत. कामगार वर्गाची क्रांती (proletariat revolution) म्हणजे काय? लेनिनची साम्राज्यवादाची व्याख्या काय होती? क्रांतीची कार्यपद्धती आणि डावपेच कसे असावेत, याबाबात त्यांनी लिहिलं आहे.

महत्त्वाचं म्हणजे भगतसिंग यांची...